బెలగావీ: కర్నాటకలోని బెలగావి జిల్లాలో లోతైన బోరుబావిలో పడిపోయిన ఆరేళ్ల బాలిక ప్రాణాలు కోల్పోయింది. ఆమెను కాపాడేందుకు 54 గంటలపాటు అధికారులు పడిన ప్రయాసకు ఫలితం దక్కలేదు. ఎన్డీఆర్ఎఫ్ సిబ్బంది ఎట్టకేలకు సోమవారం అర్థరాత్రి బాలిక మృతదేహాన్ని బయటికి తీశారు. శనివారం ఓ ఖాళీ పొలంలో ఆడుకుంటున్న కావేరి అజిత్ మదార్... అక్కడే తెరిచి ఉన్న ఓ బోరుబావిలో పడిపోయింది. 25 అడుగుల లోపల చిక్కుకుపోయింది. ‘‘కావేరి 30 అడుగుల లోపల చిక్కుకుని బురదలో కూరుకుపోవడం వల్ల ప్రాణాలు కోల్పోయిందని సహాయక దళాలు గుర్తించాయి. శనివారం ఉదయం బోరుబావిలో పడిపోయిన బాలిక సాయంత్రం వరకు అందులోనే ఉండిపోయింది’’ అని ఎన్డీఆర్ఎఫ్ వెల్లడించింది. బోరుబావికి సమాంతరంగా  రెండురోజుల పాటు సొరంగాన్ని తవ్విన ఎన్డీఆర్ఎఫ్.. సోమవారం రాత్రి 11.50 గంటలకు కావేరి మృతదేహాన్ని బయటికి తీసుకొచ్చింది. బోరుబావిని నిర్లక్ష్యం వదిలేసిన సదరు పొలం యజమాని శంకరప్పపై కేసు నమోదు చేసినట్టు బెలగావి ఎస్పీ రవికాంత్ గౌడ పేర్కొన్నారు. కాగా తన బిడ్డకు వచ్చిన కష్టం మరెవరికీ రాకూడదని కావేరి తల్లి సబిత రోదిస్తూ చెప్పడం అందరినీ కంటతడి పెట్టించింది.
belagavi: karnaatakalooni belagavi jillaalo lotaina borubavilo padipoyina aarella balika praanaalu kolpoyindi. aamenu kaapaadenduku 54 gantalapaatu adhikaarulu padina prayaasaku phalitam dakkaledu. ndrf sibbandi ettakelaku somavaram ardharaathri balika mrutadehaanni bayatiki teesaaru. sanivaaram oo khaalii polamlo aadukuntunna kaveri ajit madar... akkade terichi unna oo borubavilo padipoyindi. 25 adugula lopala chikkukupoyindi. ‘‘kaveri 30 adugula lopala chikkukuni buradalo koorukupovadam valla praanaalu kolpoyindani sahayaka dalaalu gurtinchaayi. sanivaaram udayam borubavilo padipoyina balika saayantram varaku andulone undipoyindi’’ ani ndrf velladinchindi. borubaviki samaantaramgaa  rendurojula paatu soramgaanni tavvina ndrf.. somavaram raatri 11.50 gantalaku kaveri mrutadehaanni bayatiki teesukochindi. borubavini nirlakshyam vadilesina sadaru polam yajamani sankarappapai kesu namodu chesinattu belagavi espy ravikant gauda perkonnaru. kaga tana biddaku vachina kashtam marevarikee rakudadani kaveri talli sabita rodistuu cheppadam andarinee kantatadi pettinchindi.